
Relaciona cu caso di asesinato di aña pasa 

Polis a detene 2 
sospechoso clave 
den asesinato di 
Lalo Webb 

Y a haya cantidad di droga den un cas 


RELACIONA cu e investigacion andando ainda den e caso di 
asesinato cruel cu a sosode dia 20 di maart 2015, awe diabierna 
Recherche a detene e sospechosonan S.C.J. Martina y E.J.M. 
Herreira. E detencionnan a bay compaña pa “huiszoeking” cu a duna 
masha bon resultado. 

E caso di asesinato mes a tuma luga dia 20 di maart 2015 ora cu 
mainta trempan a bin topa cu un curpa sin bida, tur na sanger, den 
un auto na altura di Indian Rock Garden banda di pia di Hooiberg. 
A identifica e victima como Lyandro “Lalo” Webb naci dia 29 di juni 
1991, pues di apenas 23 aña di edad. E victima tabata un conoci di 
husticia y tabata den un of otro gang di Madiki. 

Desde e dia ey Polis a detene varios sospechoso y a busca den 
diferente cas. A scucha varios testigo den e caso lamentabel aki y 
por corda cu a sigui varios acontecimento y losmento di tiro den 
barionan, tur liga na e mesun asesinato aki. 

Relaciona cu e caso, Recherche a haya permiso di Hues Comisario 
pa busca den 3 diferente cas awe mainta. Mester menciona cu den 
un di e casnan a haya un cantidad di droga, cu consecuencia cu na 
e cas specifico ey a detene e sospechoso E.A. Herreira y V.P. Palacio 
Cano tambe, no pa e asesinato, pero si pa e droga encontra. 

Cuerpo Policial Aruba ta subraya cu casonan tin biaha por ta dificil 
pa soluciona, debi na complicacionnan den diferente forma. Pero 
tanten cu informacion valioso ta sigui drenta, e caso ta keda na bida 
y ta sigui persigui e sospechosonan te ora hiba nan dilanti Corte pa 
castigo. Cu e dos detencionnan clave aki, husticia ta convenci cu ta 
dal un paso grandi den e caso di asesinato aki. No ta descarta cu por 
tin mas detencion. 

Apertura di siman di 
enfermeria tabata 
un ocasion hopi 
special pa Hospital 


mal experiencia y esey ta 
suficiente motibo pa culpa 
henter e sistema medico. 
Nan kier sigui cu bon 
trabou den enfermeria y 
duna mihor servicio y na 
nan alcance. 

Durante e siman di 
enfermeria, 


Hospital tabatin apertura di e 
exposicion, detayando e historia 
di enfermeria y e forma di bisti 
den e ultimo 150 aña. E exposicion 
tabata uno hopi interesante cu 
studiante- y docentenan por siña 
di dj’e. Ta posibel pa haci un 
cita pa haya un splicacion mas 
amplio tocante e contenido di e 
exposicion aki. 



Toccmdo diferente tema di enfermeria y 
problemanan mundial 


APERTURA di siman di 
enfermeria tabata un ocasion 
special pa Hospital. 

Ezzard Cilie, kende ta director 
medico di Hospital, a splica cu nan 
a atende cu temanan y difincion 
di nursing den e ultimo dies aña. 

Uno ta spera hopi di profesionalnan 
enfermero, kendenan tin 
metanan comun y e abilidadnan 
y competencia despues cu e sigui 
su preparacion. E existencia di 
e enfermero ta pa wak y cuida e 


pashent sin descrimina, pasobra 
e tin un trabou pa eherce. 

E enfermero mester por cana 
cu e cambionan, segun sr. Cilie. 

Na Aruba tin un tendencia cu 
no ta bay caba por lo pronto. 
Mester atende cu diferente 
situacion y problema. E ta 
algo cu ta mundial y nos tur 
mester confront’e. 

E director medico ta 
comenta cu no por ta cu 
un of dos persona tin un 

Chollerhouse a 
wordo cendi na 
candela den Pastoor 
Hendrikstraat na 



San Nicolas 


DIABIERNA marduga, informacion a drenta di 
un candela grandi den un chollerhouse den Pastoor 
Hendrikstraat na San Nicolas. 

Unidadnan Policial y Bombero a presenta cu 
urgencia na e sitio y topa cu un candela feroz cu 
tabata creando un peliger pa esnan bibando cerca. 
Tabatin te hasta papia di un mucha cu tabata drumi 
den un cas na banda. 

Mientras bomberonan tabata paga candela, a 
cuminsa basha porta di e cas abou pa lanta e mucha. 
Pero despues famianan a cuminsa yega y nota e 
situacion. E mama di e mucha a bisa cu su yiu no 



tabata na cas, treciendo alivio na esnan presente. 
Bomberonan a logra domina e candela y ta sospecha 
cu esaki a wordo cendi pa chollernan den e area. 



Luigi Bergen (MEP) ta pidi pa: 

No paga 
contribucion di 
mayor ni airco 

ley ta hopi cla' 

PETICION DI PAGO: Siman pasa 
mayornan a publica cartanan riba 
facebook, ricibi di cabesante di scol 
preparatorio Agnes y Rayo di Solo. Ambos 
carta ta informa cu a paga airco den klas 
riba e muchanan. E carta ta culpa mayor 
di no a paga aircogeld y ta pidi pa paga. 
Comprension: Ta comprendibel cu placa 
di gasto di operacion di scol no ta yega. 
Esaki sinembargo no ta pa falta di mucha 
of mayor. 

Conforme ley e carta mester bay pa 
Gobierno, pa medio di directiva di SKOA, 
cu e mesun acusacion. 

Culpabel: Gobierno t’esun culpabel p’e 
situacion penoso aki, segun Luigi Bergen. 
Gobierno mester maneha conforme (1) 
tratado, (2) constitucion y (3) ley. (1) 
Tratado di Derecho di Mucha ta stipula 
cu enseñansa primario y secundario (scol 
preparatorio y basico y avansa) mester ta 
gratis. 

(2) E constitucion di Aruba ta stipula 
cu Gobierno mester financia enseñansa 
particular mescos cu enseñansa 
publico. (3) Ordenansa Nacional di scol 
preparatorio (art. 46 inciso e2), basico 


(art. 54 inciso e2) y avansa (art. 66 inciso 
e2) ta stipula cu gasto di energia electrico 
mester wordo financia pa Gobierno. 

Caso sumario: Dia 8 di juli 2015 Huez 
a dicta na fabor di mayornan contra 
aumento di contribucion di mayor y pago 
di airco. Huez a indica cu SKOA no por 
forza ningun mayor pa paga. SKOA no por 
tuma ningun repercusion riba e mucha, si 
e mayor no paga. 

Paga airco riba e muchanan ta claramente 
un repercusion, cu ta viola e veredicto di 
Huez. 

Pa cada dia cu e violacion tuma lugar, 
Huez a stipula un suma di mil florin, cu 
SKOA mester paga. 

Peticion: Nos tin algun peticion na SKOA 
y Gobierno. (1) Cende e airco bek den klas 
p’e muchanan haya les. (2) Cabesante 
manda un carta pa directiva di SKOA cu 
peticion pa obliga Gobierno pa cumpli 
cu ley. (3) Informa Simar di e situacion 
penoso cu e scol ta aden na fin di aña 
escolar. (4) No perhudica e muchanan 
den ningun forma, nan no tin falta. (5) 
Gobierno cumpli cu tratado, constitucion 
y ley!! 

Aruba a conoce 
su di 4 morto 
den trafico 

TABATA diadomingo dia 17 di april casi mei 
anochi, cu tabatin un accidente serio a tuma lugar 
na Morgenster. Aki un auto, cu tabata bin cu un 
velocidad masha halto mes, a “piki” un señora cu 
practicamente a cruza caminda caba y tabata na 
otro banda di caminda. 

Den un situacion masha critico, e victima a ser hiba 
Hospital, unda for di e dia ey a keda den cuido 
intensivo, te ora cu Todopoderoso a manda yame 
den su Reino ayera madruga. 

Ta trata aki di sra. Evelina Candida Figaroa-Croes, 
kende a nace na Aruba dia 7 di juni 1940 (75 aña), 
kende asina a bira di 4 morto di trafico di Aruba. 
Na su famia, ta bay nos mas sincero condolencia. 

Kersey Kyota, Embahador di Palau na Merca 

Aruba invita pa bira 
miembre di GLISPA 


'global island Partnership' y comparti su experiencia 


NO SOLAMENTE Aruba por 
siña e isla nacion Palau tur loke e 
isla aki a bin ta haciendo riba tereno 
di sostenibilidad, principalmente 
riba tereno di energia renobabel, 
pero tambe Aruba por siña di e 
iniciativanan cu Palau a tuma pa 
produccion di nan lama. 

Esaki tabata temanan principal 
trata den un encuentro cu Prome 
Minister Mike Eman a tene cu 
Embahador di Palau na Merca, 
Kersey Kyoto. N’e ocasion aki un 
invitacion a wordo haci pa Aruba 
bira miembro di GLISPA. 

Embahador Kyota a tende di e 
storia di Aruba, su avancenan riba 
tereno di energia renobabel y ta 
kere cu su pais lo por siña hopi di 
loke Aruba ta haciendo. 

Palau mes ta haciendo hopi riba 
conservacion marino, segun 
Embahador Kyoto. El a recorda 
loke su Presidente semper ta 
bisa: “Nos medio ambiente ta nos 
economia y nos economia ta nos 
medio ambiente. 

Pesey nos ta enfoca asina hopi riba 
conservacion di nos lama, ya cu e 
turistanan ta bin Palau p’e beyesa 


di su bida marino.” 

Pero tambe ta berdad cu a 
constata cu e reserva di pisca, 
principalmente tuna, den e parti 
west Oceano Pacifico ta wordo 
demasiado pisca. 

Pesey e Presidente a declara e 
area ey uno di “no pesca” di tuna, 
protegiendo e especie aki y e bida 
marino. 

Mirando tur loke Prome Minister 
Mike Eman ta haciendo p’e 
islanan nacion SIDS (Small Island 
Developing States), Embahador 
Kyota a invita Aruba pa forma 
parti di Global Island Partnership 
(GLISPA). 

“Nos a tuma nota cu Aruba ta 
tumando iniciativanan riba 
tereno di sostenibilidad y 
energia renobabel. Aruba 
por trece hopi di su 
experiencia na mesa pa 
cual nos kier Aruba su 
envolvimento den GLISPA. 

Hunto nos por siña di otro 
y esey GLISPA kier.” 

Aunke cu e islanan ta leu di 
otro, no mester lubida cu 


miembronan di SIDS tin metanan 
comun manera proteccion di lama 
y traha riba efectonan di cambio 
climatico. Esaki ta importante p’e 
sectornan di Cria y Agricultura cu 
ta exigi pa traha den direccion di 
un maneho sostenibel. 

Na final di su declaracion 
Embahador Kyoto a bisa cu e poco 
tempo cu el a pasa combersando 
cu Prome Minister Mike Eman el 
a ripara cu 
aki ta 
trata 
di un 
lider 


visionario “cu nos por siña hopi 
di dje. E tin casi e mesun vision cu 
nos Presidente. 

Algo cu a hala mi atencion ta cu 
e ta pensa riba un mihor bida p’e 
ciudadanonan di su pais, cu e 
rikesa ta wordo parti di un forma 
mas husto y cu e desaroyo ta yega 
pa henter e pueblo.” 

Palau ta un isla hopi 
chikito di 21 mil 
habitante, situa 
den Oceano 
Pacifico. 

Dangui Oduber (MEP): 

Paul Croes a DEFRAUDA 

tur e trahadornan di 
Aura Casino! 


“SIMAN pasa, Parlamento di 
Aruba a trata e ley pa aumenta 
e premieloongrens te na 70.000 
florin. E cambio aki ta nada mas 
y nada menos cu un medida mas. 
E biaha aki comercio lo mester 
contribui mas na e fondo di malesa. 
Ningun comerciante ta bay carga 
e peso adicional aki, sino mas 
bien nan lo bereken esaki dor na 
pueblo. 

SVB lo bay ricibi mas entrada, 
pero e pueblo tin cu bolbe wordo 


sacrifica. 

Tin biaha nos tin cu puntra nis mes 
si di berdad SVB ta den necesidad 
di placa mirando con nan a regala 
Gobierno 60 miyon florin. 

SVB a caba di duna Gobierno 
un “kwijtschelding” di 60 miyon 
florin na Gobierno pa yuda nan 
cumpli cu CFT”, segun Dangui 
Oduber. 

“Remarcabel tabata e amienda 
cu a wordo presenta pa fraccion 


d i AVP 
referente 
cessantia 
cu awe 
nan kier 
h u n g a 
w e g a 
politico cu 
ne. 

Pa nos ta 
hopi cla 
den esaki, fraccion di MEP a 
sostene e amienda aki y no manera 
ta wordo bisa dor di AVP. 

Loke si nos ta lamenta ta e hecho 
con Paul Croes kier hunga politica 
masha barata cu e cambio di e ley 
aki, haciendo comosifuera esaki 
tabata e solucion p’e trahadornan 
cu a perde nan trabou na Aura 
Casino. 

E gran culpabel y responsabel 
pa con a maneha e asunto di e 
trahadornan di 
Aura Casino ta 
netamente Paul 
Croes. 

E ta esun culpabel 
y responsabel 
pa tur esnan cu 
a perde trabou 
na Aura Casino”, 
Dangui Oduber 
ta opina. 

“Na momento cu 
e casino a cera 
su portanan Paul 
Croes mester 
a manda un 
mensahe cla 
p’e doñonan di 
hotel cu tin e 
hotel- en casino 
vergunning. 

Sea nan ta paga 
e trahadornan 
locual nan tin cu 
wordo paga of 
nan lo perde nan 
licensia pa opera 
casino na Aruba. 
Logicamente, 
Paul Croes no 
a haci esaki 
pasobra ta trata 
di su “amigonan”. 
Ta cu ki cara e ta 
bay menasa su 
amigonan di kita 

vergunning for di nan? 

Ta un berguensa awor cu Paul 
Croes kier uza SVB como solucion 
mirando cu SVB lo bay paga 
cessantia na trahadornan despues 
cu nan a keda mas cu 4 luna 
sin salario. Cessantia no ta un 
solucion di Gobierno, cessantia 
kiermen tur trahador a perde nan 
trabou. 

Paul Croes mester stop di hunga cu 
inteligencia di nos pueblo, pasobra 
e trahadornan ta bon na altura 
con nan a wordo maltrata dor di 
Gobierno. 

E trahadornan aki a keda 4 luna 
sin cobra salario, nan pasa pasco, 
aña nobo y henter e aña aki 
bashi. Ta tristo pa despues di tur 
e lunanan aki bin tende cu e unico 
solucion cu Gobierno por a duna e 
trahadornan ta di cobra cessantia. 
Esaki no ta ningun solucion sino 
mas bien un derecho di cada 
trahador. 

Te awe nos no por caba di 
compronde con Gobierno a laga 
e hotel cu su casino vergunning 
y a bay di acuerdo si pa retira 
44 mama y tata di famia for di 
trabou”, Dangui Oduber ta sigui 
splica. 

“E pregunta cu mester haci na 
Minister di Labor ta: na ken su 
banda bo ta para? 

Bo ta para na banda di e mama y 
tatanan di famia cu a perde trabou 
of bo ta para na banda di e hotel? 
Tin tur indicacion y e hechonan 
di Paul Croes ta demostra cu e la 
laga tur e trahadornan na caya, el 
a bira lomba pa nan y mas bien ta 
para na banda di e hotel. 

E so sa pakico el a laga e 
trahadornan cay manera un patia 
berde. 

Ta un lastima cu un hoben asina 
ta tuma decisionnan pa perhudica 
trahadornan en bes di yuda 
trahadornan. 

Awor tur hende por wak kende 
realmente ta para na banda di e 
trahadornan. 

En todo caso, Paul Croes cu su 
hechonan a demostra cu e si NO 
ta para pa yuda trahadornan cu ta 
den problema!”, Dangui Oduber a 
conclui bisando. 

Parlamentario Marlon Sneek ta remarca cu Danqui 
Oduber kier sigui gaña pueblo! 

MEP kier a duna 
pensionadonan loke 
nan a haya caba! 

SINDICATO ADUANERO Dl ARUBA 

L.G. Smith Boulevárd 84 - 88 Oranjestad, Aruba 

E-mail sha ri na herna n dez@ h otmai!. com 



Sindicato Aduanero Di Aruba 

Ta felisita tur mama 
cu ta traha na douane 
y tur mama di Aruba 
y mundo henter 



“FRACCION di MEP a bolbe marca historia den 
sala di Parlamento, ora cu su miembronan a presenta 
un mocion durante di e reunion publico riba SVb, 
caminda nan ta urgi Gobierno, pa prepara legislacion 
pa aumenta pensioen di biehes, viudo y huerfano, 
cu 2.5% mescos cu a haci cu salario minimo”, segun 
Parlamentario Marlon Sneek. 

“Ta tristo pa tuma nota cu ningun di e miembro nan 
di MEP no ta na altura cu ya for di 1 di januari 2016 
pensioennan aki na Aruba a conoce un aumento di 
2.4%. 

E falta di seriedad aki ta di condena totalmente. 
Aki seriedad a yega su fin y pueblo por ripara un 
biaha mas, e falta di seriedad di fraccion di MEP cu 
simplemente no kier traha p’e salario cu nan ta ricibi 
tur luna como representante di pueblo.” 

E Parlamentario ta comenta cu, “Ta cos di hari pero 
na mes momento di yora tambe, con Parlamento di 
nos pais, ta wordo ridiculisa di e forma aki, pa un 
oposicion cu no kier traha y sirbi interes di su pueblo. 
Mi a yega di bisa mas biaha “Aruba merece un mihor 
oposicion”, un oposicion cu di berdad ta aporta na 
e totalidad, no un oposicion cu semper ta negativo, 
nada no por, tur cos ta negativo, increibel. 

Tristo pa mira un oposicion cu tin tur documento 
na nan disposicion, tur ley cu a wordo trata y cu ta 
wordo aproba of desaproba ta bin hunga interesante 
cu’n asunto cu ta regla masha dia caba. 

Tur pensionado ta cobrando e aumento di 2.4% di 
nan pensioen ya for di prome di januari 2016 y aki 
henter e fraccion di MEP, no ta na altura cu esaki 
ya caba ta un hecho for di e tempo ey y awor kier 
bin hunga politica barata cu esaki”, di acuerdo cu 
Parlamentario Sneek. 

“Loke si nan por bon ta subi Facebook y haci politica 
barata, mal informa pueblo bisando cu un biaha mas 
fraccion di AVP a vota contra di un mocion di MEP 
cu ta bon pa pueblo. 

Sin realisa cu loke nan ta pidi pa e pensionadonan 
ya nan tin cuater luna ta cobrando esaki. 

Aki ta ilustra e situacion politico tristo cu partido 
MEP ta pasando aden pa algun aña caba. 

No tin seriedad pa cu nan trabou como miembronan 
di Parlamento, no tin seriedad pa sirbi interes di 
pueblo manera ta nan responsabilidad y mas cu tur 
cos, fraccion di MEP simplemente no tin respet y 
no ta interesa den tur loke ta interes di nos pueblo, 
negativismo ta nan unico prioridad y pa MEP nada 
no por, tirsto pa bisa pero asina e ta “Aruba merece 
un mihor oposicion”, Parlamentario Marlon Sneek 
a duna di conoce. 

Pinocchio a 
ser tira mata 
na French 
Quarter 



PHILIPSBURG - E circumstancia con a conduci 
n’e ultimo asesinato na French Quarter ta ser 
investiga pa Gendarmes. E victima ta conoci como 
“Pinocchio” (21) y ta un bon conoci pa autoridadnan 
di husticia. 

N’e sitio di suseso, Cuerpo di Emergencia a haci 
tur nan esfuerzo pa salba bida di e victima, pero e 
heridanan tabata multiple y no por a sobrebibi esaki. 

Na momento di e tiroteo, “Pinocchio” tabata maneha 
un Hyundai blanco riba e caminda principal di 
French Quarter cu e number di auto, P-9758, ora 
cu el a keda sorprendi cu un cantidad di tiro pa un 
persona te ainda desconoci. 

E auto desconoci, despues a aha na awa y a bay dal 
den un muraya priva. 

Polis Hulandes di su banda a sera e frontera cu 
French Quarter y no a permiti ningun auto drenta 
of sali for di e parti Frances. 

Nan tur a keda desvia pa Oyster Pond, cu ta keda 
banda di e parti Frances. E Gendarmes tambe a 
blokia e fontera na French Quarter. 

E investigacion ta sigui su curso. 





DIASABRA DIA MEI7 2016 

1/SOCA—TNT 
2/4. BOTA — SALVI 

3/5.. CANT GIVE YOU EVERYTHING-DAVID BOWIE 
4/2..WEGA Dl AMOR—TSUNAMl 
5/3.. DOITTRYIT—M83 
6/10.. AINTYOUR MAMA — JENNIFER LOPEZ 
7/6.. STOP WHERE YOU ARE — CORINE BAILEY RAE 
8/11.. STIKCY SITUATION — KIKO BAN 
9/15..THE ARMY OF ME — ANASTASIA 
10/7.. NOTHING - GRAIG DAVID 
11 /16.. LOVE GONE GOLD - PROTOJE -SEVANA 
12/8.. MAKE MY LOVE GO — JAY SEAN - SEAN PAUL 
13/9.. IN MY HEARTH — GALLANTS 
14/17..NO MORE — CULTURE SHOCK -JOSH 
15/16.. NIET VERLIEFD — GIGO MARTINEZ 
16/12.. ENCADENADO ATI — M ALU 
17/—SOY HUMANA-CHENOA 
18/13.. NEL PORTA CANTO — LAURA PAUSINI 
19/—THE BOOK OF LOVE-GAVINJAMES 
20/14. ECHO — NELOU 

Dia 8 di met 2016 ta cumpl! 14 ana ^ 1 

Jenneviene Maduro 

E ta ricibi hopi pabien di su papi Greg, I 
mami Ginette, su rurnannan Jennelaine I 
y Jehnrfck, di Mama y Papa, Weia, + 
Nana. Mady, Tanchi Jessie, Oompi 
Oscar, Mitchell, Tanchi Angelique, 
madrinanan Pepe Frida y Jesselaine, 
Oompi Egga, primo- y primanan, 
tantanan grandi y demas famia. 

Tamibe di su amiganan y amigonan di 
klas 2C di Colegio San Agustin. Y di su 
coieganan di Aruba Dolphins Swimming, 


Prome Minister Eman a mira con 
ta produci 

Productonan 
di alimenticion 
haciendo uzo 
di e concepto 
"Green Roof" 


DURANTE e gira di trabou cu 
Prome Minister Eman a realisa na 
diferente ciudad na Merca el a bishita 
Universidad di Districto di Columbia, 
cu cual Gobierno di Aruba tin un 
relacion riba diferente tema di interes. 
Durante e bishita aki Prome Minister 
Eman a haya guia y splicacion di 
Sabine O’Hara, decano di College of 
Agriculture, Urban Sustainability and 
Environmental Sciences University 
District of Columbia, kende ta alabes 
Director di Landgrant Programs. 

Prome Minister Mike Eman y su 
delegacion a bishita e campus principal 
di e Universidad y a haya un splicacion 
amplio di diferente proyecto. Un di 
nan ta “Green Roof’ cu ta produci 
productonan alimenticio, cu ta parti di 
nan concepto di “Urban Food Hub” cu 
ta conecta produccion di alimento cu 
preparacion y distribuicion di cuminda, 
serando e linea aki cu “waste and water 
management.” 

E splicacion di e proyecto “Green Roof ’ 
ta cu por mira con ta produci un bon 
cantidad di alimento den un ambiente 


urbano, unda cu no tin ningun espacio 
na suela entre e edificionan. “Pesey 
nos a subi e proceso di produccion di 
alimento pa e parti di e dak,” decano 
O’Hara a splica na final di e bishita. 

Den un otro parti di e proceso, e 
mandatario a haya un bista di e 
cushinanan grandi di e universidad 
unda cu studiantenan ta wordo siña 
riba henter e proceso di alimento su 
produccion y e uzo, pero tambe cu 
ta wordo uza pa miembronan di e 
comunidad wordo entrena riba higiena 
di alimento y con pa lansa negoshinan 
di catering. Tur esaki haciendo uzo di 
loke e Universidad ta produci. 

Ya caba den un bishita anterior Prome 
Minister Mike Eman a firma un MOU 
(Memorandum of Understanding) cu 
e scol aki riba e tema di Agricultura 
Urbano. 

E colaboracion aki, segun e decano 
O’Hara, ta cuadra mirando cu Aruba 
y e Universidad ta enfrenta e mesun 
reto y oportunidadnan pa siña mas den 
produci alimento localmente cu espacio 
y awa limita. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon spec\ávs 


LALfcXV'* 111« 


Samsung note edge 


bEu sport 4.5 
afl. 210.00 


SamsungsS mini 
afl. 315,00 


AJso: Samsung S5 , s5 mini, Samsung S4, Samsung 4 mlnl, S3mini etc,, 
AccessOfiee for al! Semsung end Iphona modds 

TosNbaLaptop 15.6“ 4Gb 320Gb HarcfcJisk. Afl. 900.00 
Hp Ink catrtdges, Univofsal taptop adapters etc,. 
iTunes gift cards $ 10.00, $ 15.00 and $25.00, 

Google p(ay cards and Pleystation Network cards. 

Sales, repair and acoessories for ail Samsung models and other ceUdlars. 
UnloGk, febad, reset, upgrade, neplace lcd, keypad, speaker etc. 














































AWEMainta Diasabra, 07 Mei 2016 




Parlamentario mr. Xiomara Maduro: 

Baba mester tin 
berguensa di papia 
riba pensioen di biehes 


MANERA cu Baba Herde ta scoge 
pa manipula nos pueblo cu mal 
informacion, ta decepcionante 
y sigur condenabel. Pasobra 
Baba cu su manipulacion di 
informacion ta segregando nos 
pueblo net na momento cu nos 
pueblo mester ta mas uni pa por 
enfrenta tur e consecuencia di 
e mal gobernacion di Gabinete 
Eman cu Baba mes a deha di 
controla como Parlamentario di 
nos pais. 

Awor Baba kier bruha tera rib’e 
tema di pensioen, pero na nos 
opinion Baba mester tin berguensa 
di papia riba pensioen di biehes”, 
segun Parlamentario Xiomara 
Maduro. 

Kier sconde tras di conseho di 
un inspector di 2002 

“Tur tempo Baba a vota 
PRO pa hisa edad di 
pensioen pa 65 aña, Baba a 
vota VOOR pa individualisa 
pensioen di biehes, kitando 
e restitucion cu pareha casa 
tabata haya, Baba a aproba 
pa hisa prima di AOV di 
13.5% pa 14.5 % na 2014 y 
despues na 2015 Baba a bolbe 
vota PRO pa aumenta e prima 
di AOV na 15,5%, y banda 
di esaki Baba a vota VOOR 
pa hisa e premieloongrens 
tambe. 

Anto despues di tuma tur e 
medidanan aki contra pueblo, 
awe Baba kier purba scapa su 
cara den pueblo dor di bin yora 
riba un carta di conseho cu un 
Inspector di Belasting a haci na 


2002. 

Bay ta un hende sin un tiki 
berguensa! Baba ta haci esaki pa 
motibo cu e Inspector aki awe ta 
Parlamentario mr. Evelyn Wever- 
Croes y lider di MEP. 

Pasobra si e inspector tabata liga 
na AVP, Baba NUNCA lo a saca 
e conseho aki den publicidad. 
Esaki nos ta yama oportunismo 
politico na unda ta core zwaai cu 
un conseho cu un ambtenaar a 
haci na su Minister na 2002, pa 
uz’e como excusa pa aprobacion 
di medida cu Gabinete Eman si a 
tuma. 

Awor kiko ta pio, e conseho di 
2002 of e medidanan cu Baba 
a vota VOOR pa nan cu wowo 
cera?”, e Parlamentario ta puntra. 

Rapport di AVP su FESCA di 
2004 riba pensioen 

“Mas tristo ta cu Baba kier zwaai 
cu un conseho di 2002, pero no 


ta menciona nada di nan propio 
rapport di FESCA “un pensioen 
sigur pa un y tur” di 2004 den 
cual AVP ta papia di, e. o. edad di 
pensioen di biehes. 

Den e rapport aki cu a wordo 
firma y entrega na Parlamento pa 
Mike Eman di Fraccion di AVP, ta 
menciona bon cla cu AVP ta boga 
pa e edad di pensioen keda na 60 
aña. 

Pero awe cu Mike Eman ta den 
Gobierno, ata Baba ta laga rapport 
di FESCA un banda y ta vota PRO 
pa hisa edad di pensioen na 65 
aña!” 

Parlamentario Maduro ta di 
opinion cu esaki ta e HYPOCRESIA 
politico di Baba, Eman y henter 
AVP cu a convence pueblo cu 
nan rapport di FESCA cu e edad 
di pensioen lo keda na 60 aña pa 
despues his’e na 65 aña, pasobra 
nan tin e poder pa haci esey. 


MEP ta propone pa baha e edad 
na 62 aña 

“Awe MEP ta propone pa baha e 
edad di pensioen na 62 aña na 
bienestar di nos pueblo y ata Baba 
y AVP kier reclama cu no por. 
Pero si nan rapport di FESCA mes 
ta bisa cu e pensioen mester keda 
na 60 aña anto e ora ey Baba y AVP 
no por tin nada contra pa e edad 
di pensioen bay na 62 aña. 

Y si Baba y AVP su banda ta sigui 
bisa cu no por, e ora ey nan mester 
splica pueblo dicon nan tabata 
asina hypocrita di pone den e 
rapport di FESCA di 2004 cu e 
edad di pensioen ta keda na 60 
aña. 

Pasobra mirando locual AVP mes 
a pone den e rapport di FESCA, 
Baba mester tin berguensa di 
papia riba pensioen di biehes”, 
tabata comentarionan critico di 
Parlamentario Xiomara Maduro. 

Polis a cuminsa cu buskeda hopi rapido 
den e caso y n’e sitio di delito a topa cu un 
bumper y tambe plachi di number di auto cu e 
sospechosonan a huy aden lagando esaki atras. 
Ongeveer 10 minut pasa a haci 10 detencion cu 
posiblemente tin di haci cu e kaso aki na Breda. 
Aparentemente tur 10 tabata den e vehiculo cu 
a ser usa durante di e asesinato na Dordrecht. 
Ainda no tin identidad oficial di e victima, pero 
si Prensa Hulandes ta papia di un homber di 
38 aña di edad. 


Otro yiu di Corsou 
likida na Hulanda 


Te awor tin 10 sospechoso deteni 


DORDRECHT/WILLEMSTAD- Un 

homber “Antiano”, posiblemente Curasoleño 


a keda asesina diahuebs merdia 
na Dordrecht, Hulanda cu arma 
automatico. 

Ta trata di un hoben cu yama Bob 
Rasta. Habitantenan mester a scucha 
sigur 8 tiro zona pa despues mira e 
homber benta abou banda di 2 auto. 

Polis y Ambulance cu a yega basta rapido n’e 
sitio a topa e homber victima, pero despues 
di un reanimacion di mas cu mei ora no por a 
haci nada mas p’e victima. 



Luigi Bergen di MEP: 

'No Hunga cu 
candela si bo 
no kier kima' 

7 bay serca Mike' 

CUMINSAMENTO di siman (pasa) 
Parlamentario Marlon Sneek (AVP) a saca 
potret cu su mesa dilanti di sede di MEP. Esaki 
ta un muestra di estupidez di su parti. E ta un 
acto di provocacion, asina e miembro di MEP, 

Luigi Bergen a laga sa. 

“Nos mensahe p’e ta pa ‘no hunga cu candela 
si bo no kier kima’. Hiba e mesa serca Mike. 

“Over my dead Body”: Esaki t’e lema di Mike 
Eman. Tin un diferencia enorme entre loke e ta 
bisa y loke e ta haci. Aki algun ehempel. 

Ta conclui cu Mike Eman ta un gañado 
patalogico. E no ta cumpli cu loke e ta bisa. E 


malesa aki ta uno contagioso. 

Otmar Oduber a bisa cu e ta entrega su retiro 
y ainda e tey. Benny Sevinger a bisa cu e no 
ta parti tereno y un tal Princesita a haya casi 
henter Aruba pa haci negoshi cune, Luigi 
Bergen a sigui bisa. 

Criminalidad: E plaga mas grandi awendia 
ta criminalidad. Tuma accion y stop di haci 
propaganda cu nos ta den ‘high season’. 
Minister ta culpa pais bisiña awor y nos 
hobennan. Hiba e mesa serca Arthur Dowers. 
Puntr’e pakico a elimina e.o. radar, helicopter 
y Warda Nos Costa. Puntr’e dicon no tin un 


maneho debido riba arma pa por preveni 
matamento? Dicon costa di Aruba ta 
keda sin vigilancia? Dicon ora mayoria 
ilegal keda deteni, un otro Minister ta 
yama pa lag’e den libertad? 

Hoben: No tin cupo di trabao p’e hoben. 
Mike Eman a hisa e edad di pensioen di 
60 pa 65 aña y asina stroba e entrada 
di e hoben riba mercado laboral. Hopi 
medida di Mike Eman a pone cu costo di 
bida a aumenta drasticamente tambe, di 
acuerdo cu Luigi Bergen. 

Solucion: Nos di MEP tin solucion. (1) Baha 
e edad di pensioen di 65 pa 62 aña. Esaki ta 
habri cupo di trabao pa nos hobennan. (2) 
Pone radar, helicopter y Warda Nos Costabek 
den servicio. Costa di Aruba tin control bek. (3) 
Maneho efectivo pa combati posecion di arma. 
(4) Elimina medida di Mike Eman (manera 
‘hedging’) pa baha costo di bida. 

Gobierno: Ta obvio cu Mike Eman su 
Gobierno NO POR atende cu e problemanan 
di nos pueblo. E mes ta den exterior mientras 
Ministernan ta pleita cu otro y pueblo ta sufri. 

MEP Si Por!: Tur hende cu sa cu MEP SI 
POR ta ‘bon bini’ na nos sede!! Uni na MEP 
pa bisa por ehempel (a) MEP Si Por pone 
castigo minimo pa violador di mucha, (b) 
MEP Si Por elimina schoolgeld y aircogeld y 
(c) MEP Si Por habri e refineria. Luigi Bergen 
(MEP) a conclui. 




s_ 


loke Mike to bisa 


loke Mike ta haci 


BBO 


elimina 


hise na 3.5% 


edad di pensioen 


keda na 60aña 


hise te na 65 aña 


cobransa di sushi 


no ta cobra 


pone na 300florin pa aña 

E verlengsnoer di MEP por ta sufriendo 
di kizofrenia (schizofrenie)? 

Skirbi pa: Leslie R. Merkies 



manera arogante trata na denigra bo 
“amigo”. 

Tur persona normal y cu un bon 
sentido comun a compronde 
completamente locual sr. Minister 
Benny Sevinger a bisa. 

Kisas ta un persona cu ta sufriendo 
di kizofrenia lo por a haya dificultad 
pa sigui y compronde e contestanan 
rib’e topico menciona. 
Circunstancianan awor ta rekeri pa 
trece cambio den e ROP (basico) 
y introduci, con dificil y doloroso 
esaki por ta, e ROPV (ROP met 
Voorschriften) cu desde e ordenansa 
LRO a bin na vigor (september 2006) 
nunca a wordo traha. 

E situacion caotico (construccionnan 
illegal, uso illegal di erfpachten) 
prome cu september 2006 ni cu 
introduccion di e LRO te cu awe no a 
wordo coregi!!! 

Un otro deseo ilusorio (locura di otro 
mundo) ta ora cu e verlengsnoer di 
MEP, sr. Andin Bikker, ta pretende 
cu lo mihor pa goberna nos pais, ta 
un coalicion di partidonan. 

Den pasado nos a skirbi hopi rib’e 
tema di coalicion (dos of mas partido) 
versus mayoria absoluto (un solo 
partido) aki. Un gobernacion di 
coalicion ta esun di mas malo pa 
goberna nos pais. Coalicionnan di 
pasado nunca a demostra coherencia. 
E mini-partido(nan), manera p. 
e. awor PDR, semper a stroba un 
gobernacion efectivo, serio y stabil. 

E mentalidad di mini-partido den 
coalicion di cu “corda cu t’ami ta yabi 
di e Gobierno aki”, semper a stroba e 
ehecucion na un manera efectivo di 
e auerdo y programa di gobernacion. 
E pueblo di Aruba ta consciente di 
esaki caba y lo sigui preferiblemente 
scoge den e siguiente eleccion na 
2017 pa un gobernacion stabil cu un 
sosten di un mayoria absoluto (un 
solo partido den gobernacion). 

Sr. Andin Bikker bay puntra sr. Nel 
Oduber si e ta desea pa su partido 
bolbe bay pasa den e dolornan di 
cabes cu un mini-partido manera PDR 
y un mini-politico manera bo persona. 


ORA un persona cuminsa na bisa 
cosnan hopi fo’i sla, cuminsa na 
papia hopi locuranan, cuminsa bisa 
of imagina cosnan cu ta leu of cu ni 
ta parce di por bira realidad, esaki 
por ta un indicacion cu e persona 
ey probablemente ta sufriendo di 
kizofrenia (schizofrenie). 
Aparentemente no por ta otro 
tampoco, pasobra ta di e “neishi di 
locura” di MEP (un parti den MEP) 
el a sali. Nos ta referi aki na e lider di 
PDR, sr. Andin Bikker. 

Sr. Nel Oduber, e lider di MEP di e 
tempo aya a reconoce esaki na ora, 
y trempan el a saca sr. Bikker fo’i 
partido MEP. Ta parce cu ultimo 


tempo e enfermedad aki a bira mas 
agresivo, mas agudo. 

Ora cu bo tin e pretencion di sa ley 
miho cu ningun otro, pasobra bo ta 
un hurista, y bo ta cuminsa cuestiona 
otronan nan conocemento di ley, algo 
mester ta bayendo hopi robes cu bo. 
Den e verlengsnoer di MEP, sr. 
Bikker, su afan pa por gana algun 
punto politico cerca fanaticonan di 
MEP, el a trata na denigra Minister 
Benny Sevinger, pa loke sr. Sevinger 
a contesta den Staten di Aruba rib’e 
ROP como falta di conocemento di 
ley. Un persona serio y sensato no 
ta trata na publicamente denigra un 


hende kende e ta yama y considera 
su “amigo”. 

Ta den e ordenansa LRO 
(Landsverordening Ruimtelijke 
Ontwikkeling) ta papia di un ROP 
(Ruimtelijk Ontwikkelinsplan) y un 
ROPV (RuimtelijkOntwikkelingsplan 
met Voorschriften).E ROP ta wordo 
decreta, despues di un proceso, pa 
medio di un Landsbesluit cu’n valides 
di dies (10) aña y por wordo (un 
biaha so) alarga cu cinco (5) aña. 

E ROPV ta wordo decreta, despues 
di un proceso, pa medio di un 
Landsbesluit H.A.M. cu un valides di 
cinco (5) aña y por wordo (un biaha 
so) alarga cu cinco 
aña.E ROP ta sirbi 
como referencia 
general pa por 
traha e ROP met 
voorschriften. 
Esaki kiermen cu 
ta den e ROP met 
voorschriften ta 
skirbi e reglanan 
relaciona cu 
destinacion, con e 
terenonan mester 
wordo organisa/ 
ordena, y e con e 
construccionnan 
mester ta y cuanto 
construccionnan 
di tal categoria por 
wordo construi, 
etc. 

Y ta na e ROPV 
( R O P m e t 
Voorschriften) aki 
sr. Benny Sevinger 
tabata referi, dia 
cu el a papia den 
Staten tocante un 
duracion di cinco 
aña. 

Na lugar di manda 
Minister Sevinger 
bay lesa e ley, ta 
bo mes mester bay 
lesa e LRO bon 
y stop di na un 






:ol di un mama 
den nos socledad 
ta sumamente 
importante 
Dankl pa e amor, 
e guia y educacion 
brinda na 
nos ylunan 


Mi[ii=iltf tr -li Asutiiaifiari S.aeial 
HtihéfLLuid y Labar 

drs. Faul Croes 

Na Hilton Aruba Caribbean Hotel & Casino 

Delegacion di ATCA a ricibi e 
ultimo noticia y a conduci negoshi 



E Conferencia Anual di Turismo a cuminsa e 
siman aki, cu Aruba su partnernan di turismo 
yamando esnan cu ta bende biahe por mayor, 
operadornan di tour y companianan di aero- 
linea di Merca bon bini riba e isla. 

E evento anual ta provee e profesionalnan aki 
den e industria di biahe cu e ultimo noticia 
riba e isla su producto di turismo en general, 
y ta facilita negociacion di oportunidadnan di 


negoshi nobo y excitante. 

Diahuebs, mas o menos 60 invitado a bin 
hunto na Hilton Aruba Caribbean Hotel & Ca- 
sino pa un mercado interactivo sigui pa un de- 
licioso buffet di lunch den e Grand Caribbean 
Ballroom. Director di Benta y Mercadeo Ari- 
anne Valentino, Chef Ehecutivo Gerard Coste 
y Gerente General Olivier Maumaire tabata 
presente pa ricibi y conoce e dignitarionan, y 


nan a comparti algun di e resort su plannan di 
renobacionnan y refr escamento cu lo cuminsa 
na zomer di 2016. 

Aki por mira e hoteleronan local y e oficialnan 
di e Aruba Tourism Authority, hunto cu e ofi- 
cialnan di Aruba Hotel & Tourism Association 
y nan invitadonan, intercambiando nan punto 
di bista y papiando tocante acuerdonan, pa un 
temporada exitante benidero di turismo. 

Ceremonia solemne na 
monumento di Guera riba 4 di Mei 

Cu dos minuul di 
silencio Aruba a 
recorda esnan cu 
a muri den di dos 
Guera Mundial 





DIA 4 di mei 2016 nos ta conmemora cu 71 
aña pasa a yega un fin n’e cueldadnan di Dos 
Guera Mundial. Miyones di hende a sacrifica 
y a perde nan bida pa awe nos por biba den 
libertad. 

E libertad aki ta hopi fragil, si mira con den 
hopi pais na mundo ainda tin guera, tin geno- 
cida y barbaridadnan ta tuma lugar. 

Den henter Reino e dia aki ta wordo recorda 
cu bunita ceremonia y dos minuut di silencio 
na honor di tur a lucha y muri pa nos libertad. 

Na Aruba tabatin un ceremonia solemne 
dilanti e monumento di guera, na unda sol- 
danan di Savaneta Kamp a forma un guardia 
ceremonial. Un ceremonia cu a wordo organisa 
pa fundacion Camarada y cu a cuminsa cu un 
marcha di silencio. 

Gobernador sr. F.Refunjol, Vice-Presidente 
di Parlamento Chris Dammers, Minister Sev- 
inger, representando Prome Minister kende 
ta den exterior, Comandante di Mariniers Ka- 
zerne Ten Hove, miembronan di Parlamento, 
representantenan di Hulanda, veteranonan, 
invitado y hopi interesado tabata presente n’e 
conmemoracion formal aki. 

Aalmoezenier di Mariniers Kazerne a hiba un 
bunita discurso. El a enfatisa cu loke a pasa den 
di Dos Guera Mundial nunca mag di wordo lu- 
bida, pesey t’asina importante pa keda recorda 
e dia aki y pasa over loke a sosode e tempo p’e 
siguiente generacion. 

‘De verhalen mogen niet vergeten worden’. Na 


final di su bunita mensahe el a reza hunto cu 
tur presente ‘Nos Tata’na Papiamento. 

Minister Benny Sevinger tambe a para keto 
n’e atrocidadnan cometi den e periodo ey. 
Nos di Aruba tambe a sinti su efecto den hopi 
situacion. 

E efecto di mas teribel tabata e morto heroico 
di Boy Ecury, un hoben Arubiano di apenas 
22 aña cu a bay studia na Hulanda y a regresa 
su pais den un caha di morto. (Nota di Red: 
Lamentablemente na su busto, e banderanan 
ningun momento a ser hisa, corda pa nan ta- 
bata half-stok) 

“Un dolor inmenso pa su famia, pa tur cu a 
conoce y pa henter Aruba cu a perde un heroe 
y mundo a perde un yiu balente. Aruba a yora 
su yiu”, Sevinger a bisa. 

Tambe e mandatario a pone hopi enfasis riba e 
libertad cu nos tin awe cu pa nos ta algo logico, 
pero pa hopi otro rond mundo no. 

Nos por expresa nos opinion sin 
wordo tortura, poni preso, maltrata 
of hasta mata. Un libertad cu mester 
wordo aprecia semper. Un libertad 
cu nos tin danki na hopi cu a muri 
pa nos tin’e. 


“Laga nos nunca, nunca lubida 
esaki. Poder, forsa y inteligencia 
tey pa sirbi otro y no destrui otro”, 


Minister Benny Sevinger a bisa. 

E hoben Christopher a recita un bunita poe- 
sia. Despues a sigui cu ponemento di krans 
dor di Gobernador, Parlamento, Gobierno di 
Aruba, veteranonan, descendiente di esnan cu 
a muri aki durante guera, VNO, Comandante 
di Mariniers Kazerne y a pone un cahita cu 71 
flor blanco recordando cu 71 aña pasa e Guera 
cruel aki a yega su fin. 

Na final tur pre- 
sente a pasa 
d i 1 a n t 
pa rindi 
h o n o r 
n’esnan 
c u a 
perde nan 
bida den e 
periodo 
scur ey. 

Minister President Mike Eman ta stimula 

Colaboracion cu UDC pa Aruba produci 
mas cuminda propio y sostenibel 



DURANTE e bishita actual di nos Prome Min- 
ister Mike Eman pa Washington, un parada 
importante tabata na University of District of 
Columbia (UDC). Aki Premier Eman tabatin 
oportunidad di papia cu e cientifico y exper- 
tonan encarga cu e programa di agricultura. 
El a haya un recorido, splicacion y princi- 
palmente un actualisacion riba esfuersonan 
conhunto pa trece sistemanan sostenibel di 
produccion di cuminda pa Aruba. 

Tabata bek na 2014 ora cu Gabinete Mike 
Eman a firma un Memorandum of Under- 
standing cu e institucion educativo na Estados 
Unidos cu e meta di cubri varios area y tema 
den cual por colabora. 

Un di nan sigur cu hopi potencial ta pa siña for 
di UDC con pa desaroya hardinnan urbano e 
implementa sistemanan di hydroponics, como 
tambe aquaponics. Esaki ta conceptonan di 
cual Aruba por beneficia enormemente. 

“Manera nos sa, na Aruba nos tin e reto di 
cultiva riba e 


tereno seco cu nos tin. Agricultura semper ta 
un lucha ya cu e awa potabel cu nos ta produci 
pa medio di nos planta di awa y electricidad, 
ta hopi caro pa uza pa esaki,” asina Premier 
Eman ta splica. 

Consciente di esaki, su Gobierno a busca al- 
ternativanan y a haya den UDC un aliado pa 
comparti conocemento y experiencia. 

“Nos kier ta mas exitoso den bira un sociedad 
mas sostenibel; no solamente den crecemento 
economico, pero tambe denbienestar general, 
cohesion social y den e concepto aki tambe nos 
ta enfoca riba e aspecto di con pa proteha nos 
medio ambiente y garantisa un siguridad di 
alimento. Den e ultimo aki, Aruba tin hopi pa 
cana ainda,” asina Minister President Eman a 
duna di conoce. 

Ta esencial pa nos siña for di esnan cu a purba 
caba. E bishita n’e Center for Urban Agriculture 
and Gardening Education di e universidad, 
situa n’e capital Mericano ta pa 
sirbi pa wak con institucionnan 
ta cultiva mata, fruta y 
berdura cu un sistema 
reciclabel. 


UDC ta garantisa cu nan por stimula e sector 
priva pa acepta e reto aki y cuminsa produci 
su propio cuminda. Si acaso ta confronta difi- 
cultadnan tecnico, nan lo tey tambe pa sostene 
e esfuersonan. 

Departamento local di Santa Rosa tambe a 
bishita UDC y nan ta hopi entusiasta riba loke 
nan por haci hunto. 

Minister di Agricultura tambe a bishita e uni- 
versidad caba y su ministerio ta trahando riba 
e colaboracion aki. 

“Nos a traha e plataforma di cooperacion pa 
trece esaki Aruba. No solamente nos lo ta sos- 
tenibel den energia, pero nos ta mas serca di 
logra nos modelo socio economico. 

Na mesun momento ta crea e oportunidad di 
por produci hopi mas di nos cuminda den un 
eco-sistema sera caminda por haci uso di e 
recursonan natural,” asina Minister President 
Mike Eman a culmina bisando. 






► 

Dialuna awor 


Unoca y Prins 
Bernhard 
Cultuurfonds 
ta presenta 
Black Box 



Fundaçáo Social Cultural Portuguesa 

Celebrando Dia di MAMA 



DIALUNA awor 9 di mei, Ateliers ‘89, Fundacion ta 
sigui cu su tremendo tanda di charla nobo! Den su black 
box na Ateliers ‘89! 

Lo presenta nos artista actual pa les di pelicula, for di 
Maimi, Jason Fitzroy Jeffers y tambe lo ta presente di 
Aruba Short Film Festival, Desiree Croes y Rebeca Roos 
di Aruba International Film Festival. 

Riba e anochi aki lo mustra y combersa over di nan y 
tambe di Miami Film Festival y nan obranan mas recien. 

No lubida dialuna anochi 9 di mei pa 7pm, Black Box 
Ateliers ‘89 Fundacion. situa na Dominicanessenstr. 34 
net patras di Hospital bieu. Entrada ta gratis. 

Pa mas informacion por mail: elvis@ateliers89.com o 
yama tel: 565-4613 tel: 565-4613. 


DIADOMINGO 8 di mei, Directiva di FSCPortuguesa ta organizando un atardi 
especial pa tur mama Portugues y Luso-Arubano. 

E celebracion aki lo cuminsa for di 6 or di atardi lo ta bay tin weganan p’e mama 
nan, diferente sorpresa y lo eligi MAMA di Club 2016. 

Nos ta bay tin e famoso Espetada a Portuguesa y Bolo di Caco Portugues 
Esaki ta invitacion cordial pa bin pasa un diadomingo den famia na Club Prima- 
vera. 

Directiva ta informa cu ta den preparacion pa celebracion di Dia di Portugal cu 
lo ta dia 10 y 11 di juni 2016 keda pendiente p’e gran celebracion aki 


Aruba Bank ta sostene Cruz Cora durante Iuna di mei cu 

Campaña pa Donacion via Text Banking 


LUNA di mei ta luna dedica na Cruz 
Cora Aruba. Rond mundo Cruz Cora ta 
trece speransa y ayudo humanitario na 
personanan den necesidad. 

Durante di e luna aki Aruba Bank ta 
dedica su mes na sostene e metanan 
splendido di Cruz Cora na Aruba. 

Cruz Cora ta depende di boluntarionan, 
y fondonan pa haci un diferencia den 
nos comunidad y yuda esnan cu mas 
mester di dje. 

Ta pesey mes cu Aruba Bank ta facilita 
donación di su clientenan cu tin Text 
Banking. 

For di nan celular nan por manda e pa- 
labra REDCROSS (espacio) y e SUMA 
di nan donación, p.e., REDCROSS 10, 
na 7777 pa haci nan donacion. 

Aruba Bank ta conoci pa contribui na 
multiple instancia y organizacionnan 
den e comunidad Arubano. 

En coneccion cu nan aporte pa comuni- 
dad nan lo usa e luna di mei pa honra 
y celebra e heroenan local cu ta yuda 
sostene e mision di Cruz Cora. 


Aruba Bank ta encurasha tur cliente di 
Aruba Bank cu tin Text Banking pa haci 
nan contribucion y alabez ta encurasha 
esnan cu no tin e servicio di Aruba Bank 
su Text Banking ainda pa aplica online 
na : https://www.arubabank.com/ 
personal/banking/24-7-banking/text- 

banking 

Flora ta haci 

dongaon na 

Fundacion Mi Por 


“E trabou di Fundacion Mi Por merece mas 
atención”, Arjo van Dis di Flora a comenta. 
Flora kier contribui financiaramente cu e fun- 
dacion, pero e intencion ta cu pa medio di e 
gesto aki, mas hende lo yuda pa haci Fundacion 
Mi Por mas conoci. 

Despues di e entregamento oficial di e cheque 
grandi di Afl. 10.000,- cu a tuma luga na e 
seccion pafo di Flora, Esmeralda Schotman, 
representante di Fundacion Mi Por, a cuminsa 
conta cu entusiasmo, “Nos por haci bon uzo di e 
placa! Cu e placa nos por sigura cu e muchanan 
por bay scol y por bay terapia”. 

Fundacion Mi Por ta dedica nan mes na 


muchanan cu un desabilidad fisico. Nan ta 
brinda rolstoel, hermentnan, mantene e cas 
paden y pafo y organisa actividadnan na unda 
mayornan y muchanan ta participa. “Nos ta 
ripara cu ainda ta reina un taboe”, Esmeralda 
ta conta. 

Of simplemente e mayornan no tin e recur- 
sonan necesario pa e muchanan funciona 
independientemente lo miho posibel den nos 
sociedad. 

Peter Balliere, President di Fundacion Mi Por, 
ta di acuerdo cu, “Nos mester bay en busca di 
e muchanan aki na Aruba. Nos ta contento cu 
nos ta haya yamadanan di famianan of instan- 
cianan cu nos ta traha hunto cu ne, tocante di 


muchanan cu tin mester di nos ayudo. 

Nos ta bayendo den e bon direccion. Actual- 
mente e fundacion ta yuda 48 mucha y nan 
mayornan. Y nos ta orguyoso di esaki. 

E donacion di Flora lo wordo inverti den e bus 
nobo cu Fundacion Mi Por a haya danki na nan 
sponsornan. E bus special aki tin espacio pa 6 
rolstoel y 4 stoel regular. 

Chauffeur Wilfrido (Mirto) Maduro ta busca 
e muchanan pa hibanan scol of pa hibanan 
terapia di landamento. Landa ta bon pa e mus- 
culonan y e ta yuda sauvisa e dolor. 

Danki na Fundacion Mi Por e muchanan por 
bay piscina mas biaha. 

Esmeralda, Pedro y tur otro boluntario di 
Fundacion Mi Por a logra realisa hopi cos pa e 
muchanan pero nan deseo mas grandi ta pa tin 
un lugar na unda nan por ofrece traimerdia. 
Asina e mayornan por sigui traha y e muchanan 
tin un luga pa nan intercambia experencianan 
cu otro. “E dia lo yega sigur! Nos a yega hopi 
leu.” 

Pa mas infomacion tocante Fundacion Mi Por 
por tuma contacto cu nos via 73044500 of 
adminmiporaruba @ gmail.com . 

Sambombaso di Domino ta locual 
tabatin na 99 Bar & Restaurant! 




E unico “Domino Square Garden” na mundo, 
esta 99 Bar & Restaurant na Kudawecha, a 
tene un tremendo y impresionante weekend 
di domino caminda varios team cu tabatin un 
“appeltje te schillen” a haya chens pa saca sla 
contra otro! 

Un biaha mas e embahador di domino di China, 
esta Han(s), a logra trece un super ambiente 
di domino pata pata di suspenso y emocion! 

E prome bataya tabata riba diabierna entre 
e dos rivalnan eterno, esta e trabuconan di 
Team Caba Co’ y e grupo di compinchenan di 
Family & Friends! Akinan lagrimanan cu por a 
pone e cantante di Mexico bira jaloers, a core 
manera rio bay pabou ora cu, sin misericordia, 
e burdugonan di Team Caba Co’ a caba cu tur 
ilusion di Family & Friends, kendenan ta haya 
un palisa cu score di 21-14! Yoramento style 
JuanGa nan ‘ki! 

Diasabra tabata otro dia memorabel den e “hall 
of fame” di Kudawecha Square Garden, ora 
cu nada menos cu Team Snor a enfrenta nan 
rivalnan grandi di costa bruto, esta Red Stone! 
Prome cu mita tempo, Team Snor tabatin un 
bentaha sigur sigur, pero den di dos tempo 
poco poco Snor ta wak e bentaha aki ta “krimp” 
na un manera inexplicabel! 



Un investigacion di SIA, esta “Snor Intelligence 
Agency”, ta pone luz cora di alarma cende ora 
cu ta ripara cu poco poco ilegalnan di e famoso 
ekipo campeon di Old Parr ta yegando costa 
bruto cu boto y ta infiltrando estilo “Ninja” den 
ekipo di Red Star pa reenforsa! 

Prome cu Snor por pasa ley contra ilegalidad, 
sensacionalmente Red Stone/Old Parr ta em- 
pata e wega na 20-20, y prome cu Snor por 
haci algo, tur anhelo p’e prome premio ta bay 
fondo ora cu Old Parr reenforsa cu algun di 
Red Stone ta bay cu Victoria cu score di 21 -20! 
Drama total pa team Snor, kende lo entama 
un caso na Nacionnan Uni pa “traficacion di 
hungado ilegal”! 

Diadomingo, Dia di Trahado, supuestamente 
lo mester tabatin e “creme de la creme” entre 
e “home team”, esta Team Buddha bou guia di 
Han(s), y e maestronan den “sign language”, 
esta Team Madiki! Pero, lamentablemente 
algun di e astronan di Team Buddha a dicidi 
di tuma e dia-off ya cu Han(s) ta nenga paga 
e 200% di over time! 

Prome cu half time ainda Team Buddha tabata 
wanta un tiki duro, ya cu e score ta 11-4 pa 
Team Madiki. 




Sinembargo, palo pisa a cuminsa coi curpa 
den di dos tempo ora cu Team Madiki a habri 
e belanan y cuminsa move full-speed biento 
en popa! E duo “diva” di Buddha, esta “Don 
Chicho” y “Kid High Temper”, ta haya un 
desacuerdo di proporcion biblico cu otro; Kid 
“Stand By” y Miss “Ami-no-sa-nada” ta haya 
sapato blanco, y Team Buddha ta cay den 
otro mescos cu cas di torta den temblor di 
intensidad 9.0! Den un frega di wowo Madiki 
ta dilanti cu 19-8! 

Fanaticada di Madiki ta cuminsa grita “ban 
mira Madikiiii falta 2 maaaas!!!”, mien- 
tras di otro banda fanaticada di Buddha ta 
grita “baaaan mira Buuuuddhaaaa...falta 13 
maaas!!!”. 

Dr. Han(s) y Lucky Viviano ta haci un intento 
duro, uzando tacticanan Chines, y ta logra 
corta bentaha, pero na final Madiki ta impone 
cu score di 21-11! 


Un biaha mas Han(s) kier a gradici tur hunga- 
dor y fanaticada pa un weekend tremendo di 
domino, yen di emocion y alegria, y muy en 
especial na e flamante chicas Chill y Balashi 
pa nan tremendo contribucion! 

Keda pendiente p’e siguiente clash di domino 
n’e unico “Domino Square Garden”, 99 Bar & 
Restaurant na Kudawecha! 

Dedica na tur mama 
Riba nan dia “Dia di Mama 
Aunke tur dia ta su dia. 


// 


k 



NO BANDONA Ml 

Sa tin hende cruel y desprecia 
no sa con pa balora y aprecia 
e ser cu yama muher o mama 
cu a pasa dolor sin a reclama. 

Tin yiunan cu ni ta preocupa 
pa duna nan mama un bishita 
e muher ta warda silencioso 
riba un brasa cu pe ta balioso. 

Ainda ta corda e tempo pasa 
unda el a siña su yiunan cana 
den su brasa ta yora di dolor 
buscando e consuelo y amor. 

Awor cu e mama a envehece 
ya no tin tempo y pasenchi pe 
ta busca tur moda pa mande 
den un asilo y asina bandone. 

Otro ta maltrate tambe dal’e 
gritando e mama pa ofende 
pasobra su mannan sin forsa 
ta plama cuminda riba cama. 

Tin yiu cu ni sa con pa carici’e 
como criatura si a core yame 
pa haya un sunchi y un brasa 
kitando tur e dolor o tristesa. 

Yiunan reflexiona pensa bon 
un mama mester di atencion 
mescos ora bo tabata chikito 
su presencia y cuido a dunabo. 

Autor: Omaira I.Rodriguez-Britten 







"MUHER E SER 
YAMA MAMA" 

Den bida di cada ser humano tin un storia 
cu ta refleha e sentimento pa por madura 
ta cuminsa forma den e barica di un mama 
momento di tin e contacto cu su yiu stima. 

Cada biaha ora un mama caricia su bariga 
sintiendo con su criatura ta move o ta bula 
ta sinti afecto mutuo transpasa den e curpa 
pa cuminsa busca e forma pa haya caminda. 

Tin mama cu ta pasa malo sin por descansa 
pero pe no tin strobashon p’e por alcansa 
e ora tan spera unda ta bai conoce su fruto 
cu el a carga nuebe luna prepara pa e parto. 

E momento di duna lus ta haci un impacto 
na unda un mama cla ta bai ricibi contento 
den brasa su criatura recien naci cu e grito 
pa drumi cerca su mama pa sikiera un rato. 

No tin palabra pa describi e emoshon sinti 
cada biaha cu a mira un muher recien pari 
un hoben bunita cu su reto grandi den bida 
ta cla pa enfrenta lucha diario di un mama. 

Muhernan balente cu Dios ta bendishona 
carga su yiunan p’asina sigui multiplica 
Su mundo tresiendo bida como promesa 
unda finalmente su Reino por bin alcansa. 

Autor: Omaira I.Rodriguez-Britten 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

Oferta, Show di Moda y Ambiente 
den Caya Grandi pa Dia di Mama 



SIGUIENDO cu e popular y exitoso ac- 
tividad den Caya Grandi, comerciantenan 
ta anuncia na pueblo di Aruba cu awe di- 
asabra lo tin oportunidad, un biaha mas, pa 
disfruta den famia di tremendo ambiente, 
pero tambe hopi oferta y promocion. 
Moda, musica y mas ta loke ta spera e bishi- 
tantenan di Caya Principal, mientras cu ta 
busca e regalonan y ta prepara pa diado- 
mingo di Dia di Mama. 

Sr. Stanley de Marchena, den nomber di 
comerciantenan di Caya Grandi ta informa 
cu ya caba for di 9’or di mainta tiendanan ta 
habri nan porta, mientras cu e atraccionnan 
ta cuminsa for di 10’or cu diferente estab- 
lecimento ofreciendo musica pa crea asina 
un ambiente dushi pa haci compras. 

Penha ta bay tin su Beauty & Fashion Expe- 
riencia - Mother’s Day Edition cu ta cuminsa 
pa ll’or caminda tur cliente por disfruta di 
diferente workshop tocante tratamento di 
cara y makiyahe. 

Tambe ta bon pa tur hende sa cu e prome 50 
persona cu cumpra nan carchi y yega tem- 
pran ta haya un Goodie Bag regalo. Despues 
di cada workshop Penha ta bay rifa producto 
di nan diferente marca y na final tambe lo 
tin rifa grandi. 

Fuera di nan evento, Penha a uni forsa cu 
Mango pa organisa un tremendo show di 
moda riba e diasabra aki. 

E produccion pa mustra e ultimo tendencia 
den paña y makiyahe ta pasa dos biaha 
p’asina mas tanto hende tin oportunidad 
di wak’e. E prome ta pa 4:15 pm, y e di dos 
ta 6:30 pm. 

Pues, sin duda algun, esaki ta mustra di lo 
ta un dushi diasabra pa bay den caya. 

Bay hunto cu Mami, cu e yiunan, cu amiga 
y disfruta hunto. Pa mas informacion, sigui 
e pagina di Facebook Oranjestad.aw. 

Diversidad ta un ingrediente esei 

KOMA Models tc 


modelo Lynell 


new face" Chim 


LYNELL KOOLMAN ta e top modelo masculino di Aruba. Su “look” y person- 
alidad profesional y amical ta haci cu e modelo aki ta uno cu ta presente den e 
maximo proyectonan di moda di nos isla. 


El a cuminsa den modelahe na momento cu Ronchi De Cuba a pidi’e pa un 
temporada como modelo exclusivo di Trash By Ronchi su TV shows y campa- 
ñanan print. 

Awor Lynell a sa di modela pa un gran cantidad di brands. E hoben tin un bach- 
elor degree den Business Economics cu el a logra obtene na Universidad di Aruba. 


Actualmente, Lynell ta proporietario di su Barbershop y ta traha un biaha pa 
siman na Casa del Mar. Lynell su hobby ta Crossfit y e ta eherce esaki cu hopi 
energia y dedicacion. 

Pa Lynell, modelahe ta un forma di presenta moda. Un modelo ta yuda un brand 
of un boutique show nan coleccion. 

ncial pa modelahe na Aruba 

i presenta top 

1 Koolman y 
ay Ramos 


CHIMAY RAMOS ta un “new face” 
di KOMA Models. E hoben, procedente 
di Curacao, a representa su isla na Miss 
International. Un rostro spectacular com- 
bina cu un abilidad pa expresa riba camera 
of film ta haci Chimay un modelo cu hopi 
futuro y potencial. 

Actualmente, Chimay ta den un fase transito- 
rio caminda e kier reflexiona riba kico e kier 
pa futuro. Chimay tin un pasion pa baile y ta 
gusta siña idiomanan. 

E ta di opinion cu modelahe ta yuda cu desaroya 
di bo mes y ta siñabo acepta bo mes manera bo 
ta. 


El a cuminsa modela desde su 8 aña y na 2015 a 
modela den un desfile di Ronchi De Cuba y asina 
a dicidi di modela exclusivamente cu KOMA 
Models. Su meta awor ta pa bira un modelo in- 
ternacional y lo desea di mira su mes riba pasarela 
di Victoria’s Secret. 

Pa mira mas di e modelonan di KOMA Models y nan 
portfolio por bishita nan website komamodels.com 
of like nan pagina riba Facebook. 

Ccmdidatcmcm 
di Cas Princesa 
Aruba a haci un 
bishita na Parke 
Nacional Arikok 



Pa ticket of mas informacion por tuma contacto cu 
miembro di Cas Princesa na e number: 7399449. 


Tambe un bishita na e cas di sra. Henriquez na St. Cruz unda 
sra. Henriquez a informa e reinanan rib’e forma y funcion di 
varios articulonan cu nos grandinan tabata uza antes na Aruba. 

Cas Princesa Aruba ta gradici tanto sra. Henriquez 
como Parke Nacional Arikok p’e dia tan educativo. 

Dia 28 di mei 2016 tin den Cas di Cultura e anochi 
di talento na unda tur candidata lo competi p’e Miss 
Talento 2016 den nan categoria. 

Tambe ta invita un y tur pa e caminata di Cas 
Princesa cu ta dia 14 di mei 2016 saliendo for di 
Fishermans Hut pa Arashi. 


CANDIDATANAN participando p’e 4 titulonan di Cas Princesa 2016 tabata di bishita 
na Parke Nacional Arikok. Bou guia di Park Ranger Carlos e candidatanan pa 
Little Princess, Little Miss Aruba, Little Pre-Teen y Pre-Teen 2016 a haci 
un caminata for di 8’or di mainta. 

Aki Carlos a contanan storianan brindando nan informacion inte- 
resante tocante di e flora y e fauna di Aruba. 

Ainda por inscribi den Nature's 
Discount Health Challenge 

Preparando pa un anochi di informacion awe diasabra 



DESPUES cu a lansa e programa aki 
den medionan di prensa, hopi t’esnan 
cu a tuma e oportunidad di tuma nan 
salud mas na serio y cuminsa prepara 
e curpa y mente pa haci cambionan 
saludabel. Nos ta masha contento cu e 
acogida di hende cu a habri wowo pa 
nan salud y cu awor ta cla prepara pa 
tuma e reto di 12 siman den cual nan 
tin cu cumpli cu 8 accion/tarea tur dia. 
E meta di e accionan aki ta pa genera 
custumbernan saludabel cu lo ponebo 
sinti mihor, drumi mihor y consecuent- 
emente baha peso tambe. 

Inscripcion ta habri ainda na tur 3 
tienda di Nature’s Discount na Pos 
Chikito, Seroe Blanco y Palm beach. 
E costo ta unicamente Afl. 50,- y ta 
inclui un Goodie Bag, diferente activi- 
dad y eventonan gratis, charla cu pre- 
sentador internacional, premionan tur 
siman y tur esaki bou guia profesional 
di Rene Wild y motivacion y inspiracion 
di Julie-Julie. 

Un combinacion perfecto di curpa y 
mente pa logra e meta di por hiba un 
bida mas saludabel. 

Abo ta aden caba? Awe diasabra 7 di 
Mei, Aruba henter ta invita pa un anochi 
di informacion na Plaza Betico Croes 
pa 7:30pm. Motiva bo pareha, sera bo 
grupo of convence bo coleganan pa 
join! Nos ta wardabo! 


Mary Joan Foundation ta organisa un Sunset Yoga 

E poesia di movemento 
n # e bahada di solo 

MARY Joan Foundation ta invita tur miembro pa participa na e sun- 
set yoga cu lo wordo haci na canto di lama riba 10 di mei for di 6’or di 
atardi dilanti La Quinta Beach Resort. 

Si abo ta un persona cu a confronta cancer y ta sinti cu ta momento pa 
dedica na bo mes den un ambiente trankilo, gara e oportunidad aki. 
Bin explora e dushi les na cant’i lama. 

Relaha cu e energia di e bahada di solo, e zonido di paz dor di e dushi 
awa y cu aroma cu ta caricia e curpa dor di e supla di biento. 

Yoga ta un di e servicionan semanal cu Mary Joan Foundation ta ofrece 
na su clientenan. 

E ta un arte cu ta mehora bo condicion fisico, e funcionnan fisico y e 
calidad di bida. 

E ta baha stress y engrandece e salud di bida generalmente. Investiga- 
cionnan ta mustra cu Yoga ta yuda contra e efectonan no desea despues 


di tratamento contra cancer. 

Servicionan di Yoga ta wordo ofreci dor di e instructor Jerome van 
der Spil. 

E ta un instructor certifica den arte di Yoga y tambe ta traha na Dr. 
Horacio E. Oduber Hospitaal como un fisioterapista. Jerome tambe ta 
un instructor na Fundacion Movemiento ta Bida y ta sostene un bida 
saludabel! 

Tuma bon nota cu ta importante pa comunica cu bo doctor di cas si 
esaki ta algo pa bo! 

Despues di bo doctor di cas por pasa inscribi na centro di Mary Joan 
Foundation, pa participa den e lesnan di yoga. 

Actualmente tin lesnan tur diamars for di 6:30 PM pa 7:45 PM, na e 
aula di Fantastic Gardens na Bushiri. E ta wordo duna na un forma 
suave, specialmente adapta pa miembronan di MJF. 

Cada miembro di MJF ta bon bini pa participa di curason. 

Pa mas informacion yama Mary Joan Foundation Sabana Blanco 8, 
Oranjestad, Aruba na Tel: +297-588-9999, Cel: +297-594-0919 of 
e-mail na: maryjoanfoundation@setarnet.aw. 

Mundo di magia y fantasia ta sigui bibo 

E tercer artista 
di e elenco di Tanto 
Cuenta ta Caluda 
Poulina-Curlingford 


DIA 14 di mei venidero, Cas di 
Cultura lo ta transforma den un sala 
yena cu magia y fantasia, ora cu e 
elenco di Tanto Cuenta presenta 
nan obranan di Cuenta di Hada pa 
pueblo di Aruba. 

Nan lo laga grandi y chikito drenta 
den un mundo unda e personahenan 
legendario, atraves di tempo, a 
permanece e hereonan di tur gen- 
eracion. 

Tanto Cuenta ta conta cu un elenco 
apasiona y dedica. Entre nan un 
persona cu tin un trayecto largo di 
experencia como contado di storia 
pa Bon Nochi Drumi Dushi. 

Un maestra di scol cu mas di 45 aña 
di experencia den e ramo aki. 

E di tres artista cu lo forma parti di 
e ekipo di Tanto Cuenta ta Caluda 
Poulina-Curlingford. 

Caluda a nace y biba na Savaneta 
y ora e tabata mucha di 10 aña su 
mayornan a muda bay San Nicolas. 
For di chikito e tabata gusta lesa buki 
masha hopi mes; bukinan skirbi na 
Hulandes pa falta di literatura na 
Papiamento. 

Semper el a gusta skirbi poesia y 
storia cortico, pero nunca el a warda 
nan y consecuentemente nan a bay 
perdi. 

Den e ultimo añanan, Caluda su 
abilidad pa skirbi poesia a continua 
y actualmente e ta traha poesia pa 
diferente ocasion of tambe como 
suplemento pa lesnan di idioma pa 
su klas. 

Como mucha, Caluda su cuentanan 
preferi tabata Arendsoog, Tijl Ui- 
lenspiegel y Suske en Wiske. Su 
personahe preferi, cu tabata pon’e 
hari masha hopi mes, tabata e pro- 
fesor distrai! Caluda tabata cambia 
enbolturannan di lechi Friesche Vlag 
pa buki. 


Pa medio di e actividad aki Caluda 
ta cera un laso mas profundo cu 
Cuentanan di Hada. 

Su prome bukinan di Cuenta di 
Hada tabata Sprookjes van Grimm y 
Sprookjes vanAndersen. Superfeliz 
e tabata di por a lesa pa experencia 
e mundo yena cu magia y fantasia. 

Caluda su gana di lesa a cuminsa 
dor di su tata. Su tata tabata lesa 
hopi y e tabata lesa y declama poe- 
sia prome cu bay drumi. Semper e 
tabata percura pa su yiunan tin buki 
nobo den cas. 

E tabata busca buki di rima y buki di 
storia di Inglatera pa su yiunan lesa. 
Caluda ta conta cu e no tabatin buki 
di Cuenta di Hada den su biblioteca 
na cas, te ora cu su rumannan y e a 
cera conoci cu e genero aki, pa me- 
dio di e campaña di Friesche Vlag. 

Caluda su rol den e storianan di Tan- 
to Cuenta ta fascin’e, pasobra asina e 
por laga e mucha cera conoci cu otro 
cultura, mundo di magia y fantasia 
of realidad atraves di e storianan. 
Di e manera aki e muchanan ta cera 
conoci cu ‘buki’ y ta siña gosa di nan 
mescos cu Caluda ta gosa di nan 
desde su infancia. 

Fundacion Bon Nochi Drumi Dushi 
kier enfatisa cu e benta di carchi ta 
bayendo bon y pa e amantenan di 
Cuenta di Hada no lubida di cumpra 
nan carchi prome cu ta laat. 

E carchinan pa e evento ta obtenibel 
na diferente punto di benta rib’e isla. 
Prijs pa carchi ta 10 floriny por cum- 
pra nan na Van Dorp, De Wit Store, 
Dyon Center, Botica Sta. Anna na 
Noord, Botica Paradera y Scol di Arte 
na San Nicolas. 

Hunto cu compra di un carchi ta 
ricibi un pintura cu cua e mucha tin 
oportunidad di gana un premio. 

X presa D O mes 

Inseguridad...y nos trafico anto? 

Skirbi pa: Sergio Velásquez 


“ATIA preocupa pa brote di inseguridad na 
Aruba”. Asina ta resa titular den un di nos 
matutinonan (AweMainta, 6 di mei 2016). Ta 
mustra rib’e ola di violencia y criminalidad cu 
ta forma un menasa serio pa imagen di Aruba 
y nos turismo. 

Atraco riba turista, supermarket etc. ta aca- 
para mayor parti di e preocupacion, pero tin 
otro tipo di inseguridad na Aruba cu ta den 
aumento y sigur sigur un tipo cu cualkier ciu- 
dadano y turista lo ripara. Esey ta inseguridad 
di nos trafico. 

Ta facil pa mustra dede riba criminalnan cu ta 
horta y comete actonan violento, pero pa uza e 
palabra ‘brote’, unda e criadero ta cu a permiti 
e brote aki? 

E criadero ta e falta di respet pa nos regla y 
leynan, y un falta di disciplina, combina cu 
ignorancia y egoismo ta su ingredientenan 
principal. 

Concretamente mi kier mustra riba dos fenom- 
eno cu ta forma un atake riba seguridad di nos 
tur. 


Mi ta papia di situacion rond di auto cu ‘tinted 
glass’ y di autonan cu stuur na man drechi. 

Si nos bay DTI pa keur nos auto, DTI ta bisa nos 
pa kita e tint di bo windshield y na banda robes 
y drechi di chauffeur. Un regla cu ta logico y 
cu ta refleha sentido comun. 

For di paden bo mester tin un bista cla riba 
caminda, tambe den scuridad. Pero tambe ta 
importante pa otro usuario di caminda por wak 
bo den cara, p. e. pa duna señal cu nan ta duna 
preferencia y pa nan por haya feedback visual 
cu bo a compondre bon. 

Otro motibo ta cu Polis mester por controla 
cu nada ilegal ta tumando luga. Nos tur sa cu 
abuso di alcohol y droga ta causa mayoria di 
accident serio, sin menciona e aumento alar- 
mante di uzo di telefon y texting ora di core 
auto. 

Sin embargo, pa algun motibo straño, Polis no 
mag di actua contra chauffeur cu ta core rond 
den auto cu tinted glass. Esey ta causa confu- 
sion entre ciudadano y ta resta credibilidad na 
nos institucionnan. Ta ironico pa constata cu 
hasta autonan di cierto Minister (cu ‘D-wagen’) 
y di Parlamentario ta ful getint. 


E otro punto ta e asunto di autonan cu stuur 
na man drechi. E discusion tocante su (in) 
seguridad a/ta wordo hiba caba, pero basta 
bisa cu no ta por nada cierto auto ta wordo 
fabrica pa cierto mercado, dependiendo di e 
fluho di trafico. 

E punto ta cu Aruba a bira un “free-for-all”, y 
esey ta locual turista ta ripara tambe. 

E uzo di muffler ilegal cu ta produci hopi 
desordo tambe ta añadi na e sensacion di in- 
seguridad y violencia. 

E hecho cu Polis aparentemente apenas ta ac- 
tua contra e fenomeno aki ta otro ehempel di 
erosion di norma y balor. Mi sa cu hopi miem- 
bro di Cuerpo Policial ta loco pa actua contra 
tur esaki, pero nan man ta mara. 

Nos legisladornan, e. o. nos Parlamentarionan 
den nan autonan oscurisa manera nan tin algo 
di sconde, ta esunnan cu mester facilita Cuerpo 
Policial cu e hermentnan legal pa actua. 

Y si nos como ciudadano ta laga tur esaki pasa, 
sorry, pero nos no ta complice anto? 


Iglesia Piedra Plat cu sirbishi special 
pa mamanan diadomingo awor 



DIADOMINGO awor 8 di 
mei 2016 cuminsando 10:00 
di mainta lo tin un sirbishi 
special relaciona cu Dia di 
Mama. E hobennan lo ta 
encarga cu alabanza, dansay 
lo presenta un drama. Como 
invitado special nos tin Pas- 
tor Cali Varlack di Iglesia 
Gracia Abundante Corsou cu 
lo predica. 

Tambe lo tin un tempo di 
oración pa tur e mamanan 
presente, y na final un tempo 
social cu algo di come y bebe. 
Famianan completo ta keda 
invita p’e sirbishi aki. Adres 
di Iglesia: Piedra Plat 139-d. 
(Efesionan 6:2) Honra bo 
tata y bo mama. 

Admira e bunita 
parhanan na Hilton Aruba 
Caribbean Resort & Casino 



HILTON Aruba Caribbean Resort & Casino ta cas di 11 
parha exotico, y recientemente e precioso huespednan 
pluma a muda pa un Hardin di Parha special, cual ta un 
area luhoso y bunita, bon protehi, cual ta ofrece aceso 
facil p’e huespednan di e resort y nan yiunan. 

E parhanan di Aruba Caribbean semper a wordo cuida 
p’e asina yama Birdman di Palm Beach, e experto di 
parha Victor Hernandez, kende ta dunandor cuido na 
parhanan pa mas di 27 aña, n’e Gran Dama pa mas di 
16 aña. 

Victor ta malcria y proteha su parhanan, manera nan 
ta su yiunan, y e por pasa hopi ora ta describi e faceta 
y aspectonan di nan personalidad, nan beyesa y inteli- 
gencia, compartiendo su conocemento amplio pa loke 
ta trata nutricion corecto y reproduccion responsible, 
cu otro fanaticonan di e mundo di bestia. 

E Hardin di Parha, bou di e palo di mango, banda di e 
waterval, ta permiti e parhanan pa interacciona cu otro 
y comparti cu otro, ademas di otro habitonan positivo 
di bisiña. 

E hardin tambe ta provee huespednan cu un ambiente 
relahante y entretenido, for di e oranan tempran di 
mainta te cu atardi laat. 

Victor Hernandez ta supervisa sesionnan di interaccion 
cu e parhanan tur dia, cu e excepcion di diarazon, cum- 
insando pa ll’or di mainta, ora huespednan por saca 
portret y wak e parhanan ricibi nan cuminda, manera 
por ser mira riba nos portret cu e pareha Fitzpatrick, cu 
recientemente a celebra nan di 62 aniversario di bruid 
n’e resort. 

E parhanan di e resort: Laura, un Blue & Gold Macaw, 
e parha di mas bieu riba e propiedad, tin 36 aña, y e ta 
mustra un preferencia distinto pa bishitantenan mas- 
culino. Rita, un Blue & Gold Macaw, tin 22 aña y e ta 
un parha hyper cu semper ta cla pa hunga, y semper ta 
alegre. Rolita, un Green Winged Macaw, tin 25 aña, y e 
ta gusta baila; e ta un basilon cu ta gusta haci desordo 
y manda riba e otronan. 

Pepe, un Sulfur Crested Cockatoo, tin 16 aña; e ta hopi 
lief y amable cu tur hende, de hecho tur hende ta en- 
amora cune. 

Sam, un Red - Billed Toucan, tin mas o menos 10 aña, 
semper e ta anima y ta haci hopi sonido rond di sernan 
femenino. E ta prefera druif cora, berries blou y papaya. 
Paquita, un Yellow Shouldered Amazon, tin mas o 
menos 9 aña; e ta verlegen, pero tambe por ta amable 
y trankilo. 

Two, un African Grey Parrot, tin 16 aña; e ta un tiki 
tentativo, sinembargo e ta amable, ora e conoce bo, y 
su ruman One, tambe un African Grey Parrot di e mesun 
edad, ta atrevido y no conoce miedo. 

Aruba & Guapo, un duo di Green Winged Macaw, ambos 
tin 12 aña. Aruba ta cuida y proteha Guapo. Guapo ta 
alefre y ta gusta festeha! 

P.K., un Blue & Gold Macaw, tin 16 aña; e ta gusta haci 
manera e ta bulando den aire, p’asina e por mustra su 
bunita halanan. 

Atleta dasifica pa e Weganan Olimpico RIO 2016: 

Mikel Schreuders 

(Landamento) 


DURANTE e fechanan 5-21 di augustus 
proximo, e evento deportivo mas grandi di 
universo lo tuma luga na Rio de Janeiro, Brazil. 
E di 31 edicion di e Weganan Olimpico lo 
conta cu un participacion di 10.500 atleta for 
di e 206 paisnan miembro di Comite Olimpico 
Internacional. 

Pa prome biaha den historia di e deporte 
Arubano, e delegacion di Aruba lo competi cu 
te cu awor 6 atleta clasifica. E atletanan aki 
cada uno ta preparando pa participa na dicho 
weganan. 

Un di e atletanan aki ta Mikel Schreuders den 
e deporte di Landamento cu a logra su clasifi- 
cacion den e lOOm estilo liber. Esaki ta un bon 
momento pa nos comunidad y mundo henter 
cera conoci cu e atleta aki cu lo representa nos 
dushi isla na e Weganan di RIO 2016. 

Nos a combersa cu Mikel unda nos a puntra con 
el a cuminsa cu e deporte di landamento, ken 
tur a motiva su persona, kico ta su logronan, 
mensahe di su persona na nos hoben deportis- 
tanan na Aruba, ect. 

Cu e edad di 8 aña, Mikel su kerida mama a 
puntra e y su ruman, Anahi si nan tabata kier a 
bay les di landamento den lama of den piscina. 
E tempo ey Mikel y su famia tabata biba na 
Boneiro y aki Mikel tabata practica e deporte 
di windsurf. 

Dor di ta tur dia den lama, Mikel a dicidi di lo 
kier haya les di landamento den piscina. 
Mikel ainda ta recorda su prome lesnan di 
landamento, unda e la wordo pone prome cu 
e muchanan chikito y despues di un les ya caba 
e tabata den e grandinan. 


Na comienso Mikel nunca a tuma e 
deporte di landamento 
na serio, asina mes cu 
e tabata landa hopi. 

Pero despues di a haya 
e motivacion di su may- 
ornnan como tambe 
e influencia di coach 
Ismael Santiesteban, 
tur cos a cambia desde 
e momentonan ey y 
landamento a bira parti 


di Mikel. Su mayornan tur dia ta transporta 
Mikel pa piscina y gym, esaki mainta tempran 
y atardi. Su coach ta esun cu a wak e talento 
den dj’e y push’e pa e bay padilanti. 

Pa Mikel e sacrificio y entrenamento duro di 
su persona, e ayudo su mayornan y e guia di 
su coach a pone logra su metanan. 

Pa Mikel su miho logronan tabata na Chile 
den e Campeonato Sur Americano 
Hubenil. 

Aki el a gana su prome medaya di Oro 
pa Aruba den 200 schoolslag. 

Y mas cu claro e clasificacion pa e 
Weganan Olimpico cu un tempo B 
na Republica Dominicana. E parti 
mas cu e ta corda tabata na Dubai 
den e Junior World Championship, 
un experiencia inolvidabel. 

Por ultimo Mikel ta haya cu e ta un honor 
pa ta un atleta cu a clasifica pa e We- 
ganan Olimpico pa Aruba, e 
ta algo hopi grandi. E 
ta un soño di tur 
atleta pa yega 
na “The 
O 1 y m - 
pics”. 

Su men- 
sahe pa 
tur ta: 

“Si bo 
k i e r 
logra 
1 o 
max- 
imo, 


pone tur bo esfuerso den dj’e y tur cos ta bay 
ta bon. 

Hasta nos na Aruba riba un isla chikito por haci 
loke tur otro tambe por haci. Semper ta bay tin 
momentonan bon y menos bon den bo carera, 
pero semper keda positivo”. 




0 %) 

Mifeel Schreuders 
Landamento 

#teamaruba 

RI02016 

Servicio pa 
Comunidad 


. -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Oduber N.V. 

Pariba di Brug: 

AloeN.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


rbii 

* Media 

lir 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.conn 


Director 


Victor “Toko” Winklaar 
Victor R. Winklaar 



Cumana 76 

Met intens verdriet, maar dankbaar wat hij voor ons heeft 
kunnen betekenen, delen wij hiermede het onverwachts 
overlijden van mijn man, vader, broer, oom, zwager, vriend en 
Teakwondo leraar: 



Herrich Cornel Lo-A-Njoe 

Mihor conoci como "Papa Herrich” 

Master Herrich di Tae-Kwon-Do 
*07-03-1950 - 102-05-2016 

Zijn echtgenote : Rita Lo-A-Njoe-Tromp 

Zijn Zoon : Gio Lo-A-Njoe 

Zijn Broers en zus : Clark en Jane Lo-A-Njoe Brul 

Jerome en Marcia Lo-A-Njoe Nahr 
Jeanine Lo-A-Njoe 

Peet oom : Harold Malmberg 

Peet zoon : Giovanni lllidge 

Zijn Nichten en neef: Arriana Lo-A-Njoe 

Thaise en Udemar Isidora 
Lo-A-Njoe en kinderen 
Shehera Lo-A-Njoe en Zhyon Lo-A-Njoe 
Andy en Lana Lo-A-Njoe 

Schoonmoeder: Ela Faro 

Schoonzussen en zwagers: Olivia en Jan Erp-Baarh 
Diana de Meza 
Rita Zimmerman 
Daniel en Grecia Tromp 
Vicente Tromp 
Roy en Reina Tromp 

Vrienden : Albert Klaver, Chico Ras y Jose Hernandez 

Alle ander neven, nichten.vrienden.en bekenden. 

Overige familieleden: Lo-Sjoe Fon, Schenker, Jon Loi, Malm- 
berg, Beudeker, Van Eer, de Meza, Baarh, Brul, Nahr, Tromp, 
Faro, Giel, Lade, Angela, Alcala, Ridderstad, Doulabi, Kock, de 
Cuba, Maduro, Paesch, Webb, Arends 

Gelegenheid tot condoleren op vrijdag 6 mei 2016 van 7:00 
t/m 9:00 uur te Aurora Funeral Home. 

Op zaterdag 7 mei zal er gelegenheid zijn om afscheid te 
nemen tussen 9:00 en 11:00 uur te Aurora Funeral Home. 
Daarna neemt crematie plaats in besloten kring. 

Onze excuses als we een of ander familie of kennisen zijn 
vergeten. 

Na de crematie plechtigheid is er geen gelegenheid van 
condoleren aan huis. 

“Señorta mi wardador, mi n’ tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forsa”. 

Salmo: 23 

Cu honda pena, pero conforme cu boluntad di Dios nos ta 
anuncia fayecimento di: 



Sra. Julieta Elizabeth Hoek 

Mihorconoci como Liesje, Mamai, Betto 
*30 Juli 1935-tOI Mei 2016 


Na nomber di su 
Unico yiu: 

Javier Romero Hoek y 
compañera Xiomayra Smolders 

Nietonan: 

Javier Hoek y Jeanira Croes 
Xavier Hoek y Raylin Giel 

Zxavierra Hoek 

Rumanan: 

Frida y Eduardo Cornelio y famia 
Irenia Isabel Hoek y famia 

Victoria (Toya) Sevinger Hoek 

Ihanan: 

Shahayra Stamper Tromp y famia 
Getmida Comelio y famia 

Olga Pardo y famia 

Sobrina stima: 

Jessica Tromp y Virgilio Geerman 

Su amiga stima: 

Pina Jacobs y famia 

Nanita Orman y famia 

Burnice Griffith y famia 

Sharita Mahtabsing y famia 

Su comer: 

Glenda Tromp 


Swa, sobrino y sobrinanan, tur primo y primanan. Conociman, 
bon bisiñanan, amigonan mucho hopi pa menciona. 

Demasfamia: Tromp, Hoek, Smolders, Sevinger, Dirks, Dirkz,, 
Zievinger, Dania, Roga, Ridderstap, Cornelio, Fingal, Hayer, 
Mac-Janet, Vrieswijk, Bergen, Holsman, Swean, Mateo, Van 
der Biezen, Vos, Orman, Jacobs, Pieterson, Stamper, Richard- 
son, Cijntje, Martina, Castablanca, Lee Kong Fong, Martis, 
Helder, Petrochi, Croes, Giel, Geerman, pardo. 

Ta invita pa asisti na e acto di entiero diasabra 7 mei 2016 for 
di 2’ or pa 4’or di atardi na Aurora Funeral Home, despues lo 
sali pa santana Central di Sabana Basora. 

Adres pa condolencia: Aurora Funeral Home, diabierna 6 mei 
2016 for di 7’or pa 9'or di anochi. 

Nos ta pidi nos disculpa si den nos tristesa nos por a lubida un 
of mas famia y conociman. 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wadador, mi'n tin falta di nada. 
Den cunucu di yerba berde e ta pone mi sosega. 
E ta hibami na awa trankil, pa mi bolbe hañaforsa". 
Salmo: 23 

Cu inmenso dolor na nos curason nos 
kier anuncia fayecimento di: 



Esmeralda Wernet 

Mihor conoci como “Esmie' 1 
*27-10-1957-“04-05-2016 

Acto di entiero lo wordo anuncia despues 



‘Putt&uzl 0iematon<f 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Laga tur loke ta spera mi ta bunita 
Laga tur cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

“Cado Wever” 

Cu inmenso tristesa na nos curazon nos kier anuncia 
fayecimento tragico di: 



Sra.Evelina Candida 
Figaroa-Croes 

Mihor conoci como Inja” of “Tanchi Eve” 

*06-06-1940 -106-05-2016 

Oportunidad pa condolencia lo ta diahuebs 12 di mei 2016 for di 
7’or pa 9’or di anochi na Royal Funeral Home. 

Acto di entiero lo tuma lugar na Royal Funeral Home diabierna 13 
di mei 2016 di 2’or pa 4’or di atardi y despues lo sali pa Santana 
Catolico na St. Cruz. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Heavenly Father, In your strong hands, I place my life today. 
That you may light and guide my way.. 

As for all my troubles and worries, 

I know that You will take them away. 

Cu inmenso tristesa na nos curazon nos kier 
anuncia fayecimento di: 



Rouél Lesley Starke 

Mihor conoci como “Uwa” 

*13-05-1957 - T05-05-2016 

Acto di entiero lo wordo anuncia despues 


Aurora 

ç^uneral C i€cme 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


GRADICIMENTO / INVITACION 

DEN FELIZ MEMORIA Dl NOS MAMA Dl CRIANZA, 
RUMAN Y TANTA, AIDACROES 
PALABRA NO POR EXPRESA E SENTIMIENTO DEN NOS 
CURAZON. DANKI PATABATA CU NOS DEN E MOMEN- 
TONAN DIFICIL AKI. DURANTE E PERIODO Dl TRISTEZA , 
NOS A RIPARA CON HOPI FAMIA Y AMIGONAN TA SIGNIFICA 
PA NOS, MASHA HOPI DANKI PA BOSO AMABILIDAD Y 
SOSTEN DEN MOMENTONAN CU NOS TABATA MESTER 
MAS Dl NAN. NOS TA APRECIA PROFUNDAMENTE. 
BOSO ATENSHON, ORACION Y PALABRA Dl SIMPATIA LO 
WORDO RECORDA PA SEMPER, 



AIDA ADELITA CROES 

26 MAART 1928 - 22 APRIL 2016 
PA SEMPER DEN NOS CURAZON 

UN DANKI SPECIAL NA STAFF Y PERSONAL Dl HUIZE 
MARISTELLA PA NAN AMOR Y CUIDO Dl TANTA AIDA. NA 
CORO FATIMA PA SU BUNITA CANTO MANERA CU SIGUR 
LO TAWATA TANTA AIDA SU DESEO, NA PASTOOR JAIRO 
MADURO Y PASTOOR DANIEL SPILA PA NAN BUNITA 
PALABRA PA TANTA AIDA. 

TA INVITA PA UN SANTO SACRIFICIO Dl MISA DIASABRA 7 Dl 
MEI NA IGLESIA IMMACULADA CONCEPCION NA ST.CRUZ 
FOR 7’OR PA 8'OR Dl ANOCHI. 

E GRADICIMINETO TA BIN Dl ADELAIDA ODUBER, RUBEN 
ODUBER, EDWIN Y INA CROES Y SU SOBRINA Y SOBRI- 
NONAN CROES Y ODUBER, 

Gcmadora di 
Lotto di Dia lo 
uza premio pa 
cumpra su cas 

Gradicimento / Invitacion 

Den nomber di famia Dijkhoff-Britten y demas famia, nos kier a 
gradici tur esnan cu a mustra nan atencion durante enferme- 
dad, fayecimento y despedida di mi jiu, nos subrino y nos 
primo stima: 


Mirto Nicolaas Dijkhoff 

Mihor conoci como Mirto 
(12 september 1960 - 27 april 2016) 

Un danki special ta bai pa Dr. Kareem Aljaf, pa su atencion 
special y pa Dr. S. Wills, cu den corto tempo a sa di duna Mirto 
un tremendo atencion medico; na personal di ICU, Segundo 
Piso y Eerste Hulp di Dr. Horacio Oduber Hospital, Ambulance 
Post y Fysiotherapiepraktijk Remise, Frank Velasquez. 

Na Pastoor Toti y Pastoor Rey, Theo Zievinger y Omaira Fugo 
pa nan atencion y sosten spiritual durante enfermedad, 
fayecimento y despedida di Mirto. 

Tambe ta bai un danki di curason na e miembornan di Aruba 
Medical Assistance, Rudy de Cuba y Gregory Rasmijn y e 
Emergency Medical Technicians, Kimberly Vrolijk y Guido 
Thieleman, pa nan atencion durante di belorio y entiero. 

Danki pa e trato profesional di Fabco Medical & Home, BOC 
Gases Aruba NV y Botica Paradera; 

Pa su bunita voz y canticanan, Eltienne Yarzagaray. 

Na Staff y Personal di Aurora Funeral Home pa nan excelente 
servicio y atencion. 

Tambe na un y tur cu a manda flor y mensaje via WhatsApp, 
Facebook y tur e jamadanan di telefoon. 

Un danki tambe di profundo di nos curason ta bai na tur esnan 
cu a hasi un bunita donacion na Centro San Jose na Paradera. 

Nos ta invita pa compaña nos na 3 Santo Sacrificio di misa 
cual lo tuma lugar: 

• Diahuebs, 5 mei pa 6:30 di atardi na Misa San Juan Pablo 
2do na Tanki Feendert; 

• Diasabra, 7 mei pa 7:00 di anochi na Misa Santa Filomena 
na Paradera y 

• Diamars, 10 mei pa 5:30 di atardi na Kapel di Alto Vista. 

Boso presencia lo ta altamente aprecia 





DIARANSON cu a pasa, Barbara a pasa cumpra su ticketnan cu number vast di 
Lotto di Dia na Indio Santa Helena. Y un di nan a resulta di ta e numbernan ganador: 
08-18-19-28-30. 

E hungador cu suerte a gana e bunita suma di 53 mil florin. 

Cu e premio bunita aki e ta bay cumpra su cas cu e ta bibando aden actualmente. 
Lotto ta sumamente contento di por a aporta na un stap sina grandi den Barbara su 
bida. 


Grupo di Oracion "The Vo/ce 
ofJesus" ta invita pueblo na 
oracion y Triduo pa celebra 
La Birgen di Gracia di Aruba 


INVITACION pa pueblo di Aruba pa asisti 
na oracion, diasabra 7 di mei pa 8’or di 
anochi na Koyari. Despues di oracion lo 
tin siñansanan bibo pa nos bida. 

Mei ta luna di Mama Maria y nos lo bay 
tin un Triduo na Honor di La Birgen di 
Gracia di Aruba pa 7:30 di anochi, dianan 
10,11, y 12 di mei na Koyari. 

Dia 13 nos ta celebra Su fiesta cuminsando 
pa 7:30 di anochi na Koyari. Bini uno, bini 
tur. 

Mama Maria ta stima y kier wak boso tur 
rib’e dianan di Triduo, y pa celebra nos 
tur hunto como un gran famia Su fiesta 
dia 13 di mei. 

Pantene ta 
sorprende 
mamanan 
e fin di 
siman aki 

Cumpra bo producto 
di Pantene preferi 
y bo tin chens di 
ricibi bo compras 
completamente gratis 



E WEEKEND aki e team di PANTENE 
y su distribuidor, Compra LTD lo bishita 
diferente punto di benta pa nan celebra 
hunto cu mamanan di Aruba e Dia di 
Mama. For di ayera diabierna e team a 
bishita Ling & Sons IGA Super Center y 
a sorprende diferente mama cu tabata 
haci nan compras cu regalo, premionan 
instantaneo y te hasta nan compras 
completamente GRATIS! 

Esaki ta un iniciativa unda ta premia 
mamanan cu ta fiel cliente di PANTENE. 
Riba e potretnan por mira sra. Agnes 
van der Linde, kende tabata e prome 
ganadora y a ricibi su compras 
completamente gratis. Si bo tambe 
kier ta parti di e celebracion y participa 
pa gana diferente premio join e team 
di PANTENE awe diasabra 7 di mei na 
Cheng’s Supermarket di lOam pa lpm, 
na Super Food di llam pa 2pm y na 
Hong kong Paradera di 4pm pa 7pm. 

Pa mas informacion por bishita e pagina 
di Facebook di Compra Ltd. 

